Pavlova poslanica Kološanima (Šarić)/Glava 3.
1 Ako dakle uskrsnuste s Kristom, tražite ono, što je gore, gdje Krist sjedi s desne strane Boga! 

2 Težite za onim, što je gore, a ne što je na zemlji! 

3 Jer umrijeste, i vaš je život skriven s Kristom u Bogu. 

4 Kad se pojavi Krist, život naš, onda ćete se i vi s njim pojaviti u slavi. 

5 Umrtvite dakle udove svoje, koji su na zemlji: bludnost, nečistoću, požudu, zlu želju i lakomstvo, koje je idolopoklonstvo, 

6 Zbog kojih dolazi gnjev Božji na sinove neposluha, 

7 U kojima ste i vi negda hodili kad ste živjeli među njima. 

8 A sad odbacite i vi sve to: srdžbu, ljutinu, zloću, psovanje, sramotne riječi iz usta svojih! 

9 Ne lažite jedan na drugoga, svucite staroga čovjeka s djelima njegovim, 

10 I obucite novoga, koji se obnavlja za poznanje po slici onoga, koji ga je stvorio; 

11 Gdje nema Grka ni Židova, obrezanja ni neobrezanja, barbara ni Skita, roba ni slobodnjaka, nego sve i u svima Krist. 

12 Obucite se dakle kao izabranici Božji, sveti i ljubljeni, u srdačno milosrđe, dobrotu, poniznost, krotkost i strpljivost; 

13 Podnosite jedan drugoga i opraštajte jedan drugome, ako ima tko tužbu na koga; kao što le i Gospodin vama oprostio, tako i vi. 

14 A povrh svega toga imajte ljubav, koja je veza savršenstva! 

15 I mir Kristov neka vlada u srcima vašim, na koji ste i pozvani u jednome tijelu, i zahvalni budite! 

16 Riječ Kristova neka stanuje u vama obilato, u svakoj mudrosti učeći i opominjući jedan drugoga, sa psalmima, hvalospjevima i pjesmama duhovnim u milosti pjevajući u srcima svojim Bogu. 

17 I sve štogod činite riječju ili djelom, sve činite u ime Gospodina Isusa Krista, zahvaljuj ući Bogu Ocu po njemu. 

18 Žene, pokoravajte se muževima, kao što treba u Gospodinu! 

19 Muževi, ljubite žene svoje i ne budite osorni prema njima! 

20 Djeco, slušajte roditelje svoje u svemu, jer je to ugodno u Gospodinu! 

21 Oci, ne razdražujte djece svoje, da ne budu malodušna! 

22 Sluge, pokoravajte se u svemu svojim tjelesnim gospodarima, ne služeći im na oko, kao da ljudima ugađate, nego u priprosta srce, bojeći se Gospodina! 

23 Štogod činite, od srca činite kao Gospodinu, a ne kao ljudima; 

24 Znajući, da ćete od Gospodina primiti plaću baštine. Gospodinu Kristu služite! 

25 Jer koji krivdu čini, primit će, što je skrivio, i nema gledanja tko je tko. 

Pavlova poslanica Kološanima (Šarić)